กบข.คลอดแผนยุทธศาสตร์ 3 ปี
กบข.คลอดแผนยุทธศาสตร์ 3 ปี&nbsp; มุ่งสู่การเป็นสถาบันบริหารจัดการเงินออมชั้นนำของประเทศ
24 พ.ย. 2553

กบข.คลอดแผนยุทธศาสตร์ 3 ปี  มุ่งสู่การเป็นสถาบันบริหารจัดการเงินออมชั้นนำของประเทศ
นายอารีพงศ์ ภู่ชอุ่ม ปลัดกระทรวงการคลัง ในฐานะประธานกรรมการ กองทุนบำเหน็จบำนาญข้าราชการ (กบข.) เปิดเผยว่า ที่ประชุมคณะกรรมการ กบข. เมื่อวันที่ 17 พฤศจิกายน 2553 ได้อนุมัติกรอบยุทธศาสตร์ กบข. 3 ปี (2554-2556) เพื่อเป็นแนวทางในการกำหนดทิศทางและการดำเนินงานของกองทุน โดยคำนึงถึงพันธกิจหลักของกองทุน คือ เป็นหลักประกันความมั่นคงในยามที่ออกจากราชการของข้าราชการ ส่งเสริมการออมของสมาชิก รวมถึงจัดสวัสดิการและสิทธิประโยชน์ให้แก่สมาชิกทั้งนี้ กรอบยุทธศาสตร์ 3 ปีได้กำหนดวิสัยทัศน์ว่า“กบข.จะเป็นสถาบันบริหารจัดการเงินออมชั้นนำของประเทศที่โปร่งใส เชื่อถือได้ ใส่ใจความเป็นอยู่ของสมาชิก ภูมิใจให้บริการด้วยบุคลากรที่มีความรอบรู้ เชี่ยวชาญ เพื่อสร้างผลตอบแทนที่มั่นคงในระยะยาว”พร้อมทั้งกำหนดเป้าหมายเชิงกลยุทธ์ 4 ด้านคือ1.มุ่งตอบสนองความต้องการของสมาชิกด้วยความเอาใจใส่และภาคภูมิใจ,2.มุ่งสร้างผลตอบแทนที่มั่นคงในระยะยาว, 3.เป็นสถาบันบริหารจัดการเงินออมที่โปร่งใสและเชื่อถือได้และ 4. เป็นองค์กรที่มีผลการดำเนินงานเป็นเลิศและมีบุคลากรที่มีสมรรถนะสูง
นางสาวโสภาวดี เลิศมนัสชัย เลขาธิการ กองทุนบำเหน็จบำนาญข้าราชการ (กบข.) กล่าวว่าในบรรดาเป้าหมายเชิงกลยุทธ์ทั้ง 4 ด้าน “สมาชิก” คือส่วนที่ กบข.ให้ความสำคัญสูงสุด ซึ่งตามแผนยุทธศาสตร์นี้ นอกเหนือจากเป้าหมายที่จะยกระดับบริการเพื่อความเป็นอยู่ที่ดีของสมาชิก และรณรงค์โครงการออมเพิ่ม/ออมต่อ เพื่อกระตุ้นให้สมาชิกสำรองเงินเพื่อชีวิตหลังเกษียณอย่างมีคุณภาพ กบข.ยังมุ่งเน้นจะเพิ่มความรู้ในการบริหารเงินออมของสมาชิก โดยจะจับมือกับสถาบันที่มีความเชี่ยวชาญด้านการบริหารเงิน เพื่อพัฒนาหลักสูตรวางแผนทางการเงินเพื่อสมาชิก กบข. ทั้งจะพัฒนาแผนการลงทุนแผนใหม่เพื่อให้สมาชิกมีโอกาสเปลี่ยนแผนการลงทุนที่สอดคล้องกับช่วงอายุ รวมถึงการเพิ่มสวัสดิการที่ให้ประโยชน์และจับต้องได้จริง เพื่อให้สมาชิกรู้สึกถึงความแตกต่างหากไม่ได้เป็นสมาชิกด้านการลงทุน กบข.จะเน้นเพิ่มศักยภาพในการบริหารการลงทุน โดยให้ความสำคัญกับการปรับปรุงระบบการลงทุน ตั้งเป้าผลตอบแทนที่คาดหวังและจัดสรรงบประมาณความเสี่ยงเพื่อให้ผลตอบแทนตามเป้าหมาย รวมทั้งปรับโครงสร้างการลงทุนต่างประเทศของ กบข. ทั้งการลงทุนในหุ้นและตราสารหนี้ต่างประเทศเพื่อเพิ่มประสิทธิภาพการลงทุน อีกทั้งเพิ่มการลงทุนในสินทรัพย์ลงทุนอื่น เพื่อกระจายความเสี่ยง เพิ่มผลตอบแทน อาทิ สินค้าโภคภัณฑ์, พันธบัตรอ้างอิงอัตราเงินเฟ้อ อสังหาริมทรัพย์ และโครงสร้างพื้นฐานด้านองค์กร กบข.วางแผนที่จะปรับปรุงและพัฒนากระบวนการทำงานหลักด้านธุรกิจและบูรณาการเทคโนโลยีสารสนเทศ เพื่อเพิ่มประสิทธิภาพการทำงาน รวมถึงยกระดับการกำกับดูแลกิจการของ กบข.และมุ่งสู่ความเป็นผู้นำด้านการลงทุนอย่างรับผิดชอบ ทั้งด้านสิ่งแวดล้อม สังคม และธรรมาภิบาล (Environment Social and Governance : ESG) 
นอกจากนี้ กบข.จะร่วมมือกับพันธมิตรเพื่อส่งเสริมสังคมแห่งการออม การบริหารการเงินส่วนบุคคล และสร้างความเข้าใจในเรื่องกองทุนเงินออมระยะยาวของประชาชน เพื่อให้บรรลุเป้าหมายการเป็นสถาบันบริหารจัดการเงินออมที่โปร่งใสและเชื่อถือได้ รวมถึงส่งเสริมและสนับสนุนนโยบายของรัฐในการจัดตั้ง กองทุนการออมแห่งชาติ (กอช.) ให้บรรลุวัตถุประสงค์อย่างมีประสิทธิภาพและประสิทธิผลด้วยสุดท้ายด้านบุคลากร กบข.มุ่งมั่นจะสร้างบรรยากาศการทำงานเป็นทีม และประสานพลัง รวมถึงสร้างเสริมความผูกพันของพนักงานต่อองค์กร โดยปลูกฝังวัฒนธรรม ค่านิยมร่วมของ กบข. และจัดทำระบบการบริหารผลการดำเนินงานเชิงบูรณาการ เพื่อเป้าหมายการเป็นองค์การที่สร้างความพึงพอใจสูงสุดต่อสมาชิกอย่างแท้จริงนางสาวโสภาวดี กล่าวต่อว่า จากแผนยุทธศาสตร์ที่กล่าวมาข้างต้นจะเห็นว่า กบข.มุ่งเน้นและให้ความสำคัญต่อสมาชิก การลงทุนที่ต้องสร้างผลตอบแทนที่มั่นคงในระยะยาว องค์กรเองต้องจัดทัพใหม่บุคลากรก็ต้องมีความรอบรู้ เชี่ยวชาญ มีความเป็นมืออาชีพ เพื่อนำไปสู่การเป็นสถาบันบริการจัดการเงินออมชั้นนำของประเทศในอีก 3 ปีข้างหน้า 
ทั้งนี้คาดว่าภายใน 1 ปีหลังมีการก่อตั้งสายการบินไทย ไทเกอร์ แอร์เวย์จะสามารถพิสูจน์ตัวเองได้ จากการประเมินผลประกอบการทางธุรกิจที่ออกมาในรอบปี   ส่วนการที่กรมการบินพลเรือนกังวลในเรื่องของการแข่งขันของสายการบินในขณะนี้ที่มีการแข่งขันกันสูงและเสี่ยงต่อการขาดทุนของไทย ไทเกอร์แอร์เวย์นั้น ในส่วนการบินไทยเห็นว่า การที่มีสายการบินเพิ่มมากขึ้น จะส่งผลให้เกิดการแข่งขันทางการตลาดสูง แต่ประชาชนผู้ใช้บริการจะได้รับผลประโยชน์ ในการมีทางเลือกมากขึ้น ส่วนการจะเสี่ยงต่อการขาดทุนนั้น ขึ้นอยู่กับการบริการ ที่เชื่อว่าไทย ไทเกอร์แอร์สามารถสู้ได้